Diari Oficial de la Generalitat Valenciana


Sumari del DOGV 4985, del 14-04-2005 (2005/3851)

ORDRE d'1 d'abril de 2005, de la Conselleria d'Economia, Hisenda i Ocupació, per la qual es publica la línia pressupostària i es determina el crèdit màxim que ha de finançar la segona fase del Programa de Garantia Social en la modalitat de Formació-Ocupació, convocat per l'Ordre conjunta de 31 de maig de 2004, de les conselleries de Cultura, Educació i Esport, i d'Economia, Hisenda i Ocupació (DOGV núm. 4.771, de 9 de juny de 2004).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4985

Data del DOGV
:   14-04-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/3851


Data del document
:   01-04-2005

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * aprenentatge professional
    * inserció professional
    * ensenyament professional
    * suport econòmic
    * educació especial
    * reinserció escolar

ORDRE d'1 d'abril de 2005, de la Conselleria d'Economia, Hisenda i Ocupació, per la qual es publica la línia pressupostària i es determina el crèdit màxim que ha de finançar la segona fase del Programa de Garantia Social en la modalitat de Formació-Ocupació, convocat per l'Ordre conjunta de 31 de maig de 2004, de les conselleries de Cultura, Educació i Esport, i d'Economia, Hisenda i Ocupació (DOGV núm. 4.771, de 9 de juny de 2004). [2005/X3851]
  
El dia 9 de juny de 2004 va ser publicada en el Diari Oficial de la Generalitat Valenciana (DOGV núm. 4.771) l'Ordre conjunta de 31 de maig de 2004, de les conselleries de Cultura, Educació i Esport, i d'Economia, Hisenda i Ocupació, per la qual es convocaven les subvencions per al desenvolupament dels Programes de Garantia Social per al curs 2004-2005, modificada per l'Ordre de correcció d'errades de data 21 de juny de 2004 (DOGV núm. 4.779).
  
Després de la publicació de la Llei 14/2004, de Pressupostos de la Comunitat Valenciana per a l'exercici 2005, de 29 de desembre de 2004 (DOGV de 31 de desembre de 2004), i d'acord amb el que estableix l'article 47 del Text Refós de la Llei d'Hisenda Pública de la Generalitat Valenciana, es publica el crèdit màxim que ha de finançar la segona fase del Programa de Garantia Social, en la modalitat Formació-Ocupació, i la línia pressupostària a càrrec de la qual es realitzarà.
  
En virtut d'això, i fent ús de les facultats conferides per la Llei 5/1983, de 30 de desembre, de Govern Valencià, i d'acord amb el que disposa l'article segon, punt 3, de l'Ordre conjunta de 31 de maig de 2004, de les conselleries de Cultura, Educació i Esport, i d'Economia, Hisenda i Ocupació, en la redacció de l'Ordre de correcció d'errades de data 21 de juny de 2004 (DOGV núm. 4.779),
  
ORDENE
  
Article 1
  
La segona fase de la modalitat Formació-Ocupació dels programes de Garantia Social, que es realitzarà durant el primer semestre de 2005, serà finançada per una quantia màxima de 2.954.642 euros (dos milions nou-cents cinquanta-quatre mil sis-cents quaranta-dos euros), a càrrec del capítol IV de l'estat de despeses del pressupost del SERVEF, línia de subvenció T1602000 denominada «Programes de Garantia Social», del subprograma pressupostari 322.52, «Formació Professional Ocupacional i Contínua» de la Llei 14/2004, de 29 de desembre, de Pressupostos de la Generalitat Valenciana per a l'exercici 2005, tot això cofinançat en un 70% pel Fons Social Europeu.
  
Article 2
  
El règim de pagaments i de justificacions de les ajudes es realitzaran en els termes establits en l'Ordre conjunta de 7 de maig de 2002 de les conselleries de Cultura i Educació, i d'Economia, Hisenda i Ocupació (DOGV núm. 4.251, de 17 de maig de 2002).
  
DISPOSICIÓ FINAL
  
Contra el present acte, que posa fi a la via administrativa, els interessats podran interposar-hi un recurs contenciós administratiu en el termini de dos mesos, comptats des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1 a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, un recurs de reposició davant aquest mateix òrgan en el termini d'un mes, computat en els termes ja dits, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la legislació vigent.
  
València, 1 d'abril de 2005
  
El conseller d'Economia, Hisenda i Ocupació,